b'\n_START_ARTICLE_\nSea-Eye\n_START_SECTION_\nHist\xc3\xb2ria\n_START_PARAGRAPH_\nUna iniciativa per ajudar els refugiats va donar lloc a la idea de fundar l\xe2\x80\x99organitzaci\xc3\xb3 d\xe2\x80\x99ajuda Sea Eye. L\'empresari Michael Buschheuer amb un grup de persones van fundar el 2015 a Ratisbona l\'associaci\xc3\xb3 Sea Eye. L\'entitat va comprar l\'antic vaixell Sternhai de 26 metres de llarg, de Sassnitz (R\xc3\xbcgen) i el va reformar per al rescat del mar. Des de llavors, la nau ha navegat sota el nom de Sea-Eye. L\'entitat tamb\xc3\xa9 posse\xc3\xafa el vaixell inflable r\xc3\xadgid Ribtec 1200 Cabin RIB que des del 9 de setembre del 2016 \xc3\xa9s propietat de la Gu\xc3\xa0rdia Costera de L\xc3\xadbia i roman en un lloc desconegut. _NEWLINE_A l\'agost del 2017 l\'entitat va haver d\'aturar les seves operacions durant unes setmanes perqu\xc3\xa8 no es podia fer responsable de la seva tripulaci\xc3\xb3 despr\xc3\xa9s d\'uns problemes relacionats amb el vaixell C-Star. Buschheuer, fundador de Sea-Eye, va haver de reiterar que "ajudar a les persones en dificultats \xc3\xa9s el deure de totes les persones que es troben al mar, independentment del seu origen, color de la pell, religi\xc3\xb3 o actitud", va dir. Al setembre de 2017, Sea-Eye va decidir reprendre les operacions de rescat a la Mediterr\xc3\xa0nia. _NEWLINE_En els problemes amb el govern itali\xc3\xa0 que va tenir el vaixell de rescat Open Arms de Proactiva Open Arms amb les autoritats italianes el 2018, va defensar l\'actuaci\xc3\xb3 d\'aquesta organitzaci\xc3\xb3 de no lliurar els n\xc3\xa0ufrags a la Gu\xc3\xa0rdia Costanera de L\xc3\xadbia. Sea-Eye es va oferir a ajudar a portar els n\xc3\xa0ufrags al Centre de coordinaci\xc3\xb3 de rescat de Roma. _NEWLINE_L\'entitat ha rebut ajudes de l\'Esgl\xc3\xa9sia Evang\xc3\xa8lica d\'Alemanya (EKD), l\'Organitzaci\xc3\xb3 de socors menonita i el Bisbat de Freising. Reinhard Marx va donar a principis del 2019 una quantitat de 50.000 euros dels recursos de l\'Arquebisbat per donar suport als vaixells de l\'entitat Gr\xc3\xa0cies a la donaci\xc3\xb3 d\'un empresari bavar\xc3\xa8s l\xe2\x80\x99organitzaci\xc3\xb3 va utilitzar el vaixell de rescat recentment adquirit, anomenat Professor Albrecht Penck per seguir fent la seva tasca de rescat a la Mediterr\xc3\xa0nia. El professor Albrecht Penck va passar a denominar-se Alan Kurdi el febrer del 2019.'